Heelwat aanbiedings is reeds uitverkoop en kaartjies is slegs vir enkele aanbiedings beskikbaar. Dié fees, wat daarvoor bekend is dat hy van Suid-Afrika se grootste skrywers byeen kry, stel dié jaar nie teleur nie. Die bekende Belgiese digter Leonard Nolens en die Amsterdamse skrywer Kees Hart sal ook die fees bywoon.
Vir meer inligting en die volledige feesprogram, besoek die Woordfees se webwerf. Kaartjies is by Computicket beskikbaar.
ŉ 4DX-teater is daarop gemik om die manier waarop jy na ŉ fliek kyk geheel en al te verander. In dié teater word jy só meegevoer deur die spesiale effekte dat dit byna voel asof jy deel is van die fliek.
Verder kan die sitplekke ook op en af, links en regs en vorentoe en agtertoe beweeg sodat dit aksies soos vlieg en ry kan naboots.
Wat gaan dit my kos? ŉ 4DX-fliekkaartjie gaan jou R175 uit die sak jaag. Vir meer inligting besoek Nu Metro se webwerf.